James Gandolfini
Džeimsas Džozefas Gandolfinis Jaunesnysis (James Joseph Gandolfini Jr., g. 1961 m. rugsėjo 18 d. – 2013 m. birželio 19 d.) – italų kilmės JAV aktorius. Geriausiai žinomas dėl savo vaidmens seriale „Sopranai: mafijos kronika“, kuriame aktorius įkūnija italų mafijos bosą Tonį Soprano – daugelio kritikų pripažįstamą kaip vieną geriausių ir įtakingiausių personažų televizijos serialų istorijoje. Už šį vaidmenį pelnė tris „Emmy“, penkis „Ekrano aktorių gildijos“ ir vieną „Auksinio gaublio“ apdovanojimą. Taip pat vaidino tokiuose filmuose kaip „True Romance“ (1993), „A Civil Action“ (1998), „The Last Castle“ (2001), „In the Loop“ (2009) ir kt. Kritikų teigiamai įvertintas už romantinėje komedijoje „Enough Said“ (2013) atliktą aktoriaus karjerai neįprastą vaidmenį. 2013 m. būdamas Romoje (Italija), mirė nuo širdies smūgio.